cyanic-selkie/wikianc huggingface dataset:
טבולרה
טבולרה (Tavolara) הוא אי קטן בסמוך לחוף הצפוני של סרדיניה. הוא בנוי ממצוקי סלע גיר. אורכו 5 ק"מ ורוחבו ק"מ. רובו מוקף מצוקים תלולים מלבד הקצה שלו. הנקודה הגבוהה באי היא 565 מטר מעל פני הים. ההיסטוריה שלו קשורה אל המלך צ'ארלס אלברט מסאבויה, שעל פי האגדה, כשהגיע לחופיו לחפש את העזים האגדיות עם שיני זהב, שכנראה היו צהובות מאכילת הילישריסום. באי מתגוררות משפחות בודדות - כולן בני משפחה אחת, אשר אביה הגיע לאי בראשית המאה ה-19. הוא זכה להכרה כמלך, וממלכתו נחשבה לאחד מהממלכות העתיקות של אירופה. זו הממלכה הקטנה ביותר בעולם. בבית הקברות של האי, שבו קבורים אבות המשפחה, מעוטרות המצבות ב"כתר מלכות".
באי שתי מסעדות לאירוח תיירים. הים מסביב לאי נוח לספורט ימי. העיר ממנה מקבלת האי טבולרה שירותים נמצאת ב"יבשת" האי סרדיניה ושמה אולביה, אחת מבירות נפת אולביה טמפיו. לאי מגיעים מנמל דייגים קטן בשם Porto San Paolo בחוף סרדיניה, המצוי מעבר למצר ים צר, בין טבולרה לבין סרדיניה. עוד שני איים קטנים לידו: מולרה (Molara) ומולרוטו (Molarotto). טבולרה, במיוחד באזור הדרומי הידוע בשם Tedja Liscia, ושני האיים הללו מהווים גן עדן לצוללנים בשל המגוון הביולוגי העשיר של הדגים שבים.
בשנת 1962 עזבה רוב אוכלוסיית האי את מקומה בעקבות הקמת בסיס נאט"ו והתגברות סכנת הקרינה בשל התחנות שהוצבו באי. כמו כן, הוגבלה כניסת התושבים למחצית האי. באי מוצבת אנטנה לשידורים עבור צוללות.
בשנת 1997 הוכרזו האי וסביבתו כשמורה ימית. בכך הוגבלה פעילות האדם באזור.
עמוד סלע טבעי מצוי על חוף האי והוא דומה לאדם. הוא מכונה בשמות: "the Stone Sentry" ו-"Pope's Rock".סלעים נוספים דומים לשער טבעי: "Ulysses' Bow". באי יש גם מערה עם שרידים של האדם הקדמון: "Grotta del Papa".
מיוצט
מיוצט (באנגלית: Myocet, (Non-pegylated Liposomal Doxorubicin היא תרופה כימותרפית, המשמשת לטיפול בסרטן השד בצירופים שונים עם תרופות כימותרפיות אחרות. מיוצט מיוצרת על ידי חברת ספלון (Cephalon). התרופה רשומה בישראל והחל משנת 2011 כלולה בסל הבריאות לחולות סרטן שד גרורתי, הנמצאות בסיכון לבבי מוגבר.
החומר הפעיל
החומר הפעיל דוקסורוביצין נתון בתוך שלפוחית שומנית זעירה (ליפוזום), המאפשרת לו להישאר זמן ארוך יותר בגוף. בזכות מבנה זה השלפוחיות השומניות אינן יכולות לצאת מכלי הדם התקינים שבגוף אך הן יוצאות אל מחוץ לכלי הדם הלא-תקינים שבגידול ומגיעות לרקמה הסרטנית. כך, כמות גדולה יותר של החומר הפעיל יכולה להגיע אל התאים הסרטניים מבלי לפגוע ברקמות הבריאות.
למי ניתנת התרופה
מיוצט מיועדת לטיפול בסרטן שד גרורתי. במחקרים קליניים נמצא כי מיוצט, בשילוב עם תרופות שונות או כטיפול יחיד, הראתה יעילות אנטי-סרטנית דומה לדוקסורוביצין, עם פחות פגיעה לבבית ופרופיל תופעות לוואי קל יותר. לכן, מיוצט מתאימה במיוחד לחולות הנמצאות בסיכון גבוה למחלת לב, חולות שטופלו בעבר בקרינה באזור בית החזה, נשים בגיל מבוגר וכן חולות שטופלו בעבר בדוקסורוביצין. בזכות הרעילות הלבבית הנמוכה ניתן להשתמש בה במינונים מצטברים גבוהים כל עוד היא יעילה.
מתן התרופה
מיוצט ניתנת כעירוי תוך-ורידי אחת לשלושה שבועות בתהליך שנמשך כשעה.
תופעות לוואי
על תופעות הלוואי המוכרות נמנים ספירת דם נמוכה, בחילות קלות והקאות, נשירת שיער והשפעה על פעילות לבבית המתבטאת בעיקר בקוצר נשימה ועייפות. תופעת הלוואי PPE, המוכרת גם כ – HAND AND FOOT SYNDROME, כמעט ואינה מופיעה בטיפול עם מיוצט.
לקריאה נוספת
1. Batist G et al. (2001) Reduced Cardiotoxicity and Preserved Antitumor Efficacy of Liposome Encapsulated Doxorubicin and Cyclophosphamide Compared With Conventional Doxorubicin and Cyclophosphamide in a Randomized, Multicenter Trial of Metastatic Breast Cancer. J Clin Oncol. 19:1444-54
2. Harris L et al. (2002) Liposome-Encapsulated Doxorubicin Compared with Conventional Doxorubicin in a Randomized Multicenter Trial as First-Line Therapy of Metastatic Breast Carcinoma. Cancer. 94;1:25-36
3. Batist et al. (2006) Improved anti-tumor response rate with decreased cardiotoxicity of non pegylated liposomal doxorubicin compared with conventional doxorubicin in first-line treatment of metastatic breast cancer in patients who had received prior adjuvant doxorubicin: results of a retrospective analysis. Anti-Cancer Drugs 17:587-595
קוונטום של נחמה
קוונטום של נחמה (באנגלית: Quantum of Solace) הוא סרט קולנוע בריטי-אמריקאי וה-22 בסדרת סרטי ג'יימס בונד. הסרט יצא לאקרנים ב-31 באוקטובר 2008 בממלכה המאוחדת, ב-6 בנובמבר 2008 בישראל וב-14 בנובמבר 2008 בארצות הברית. הסרט, שאותו ביים מארק פורסטר, הוא סרט המשך ישיר לקודמו "קזינו רויאל" משנת 2006. דניאל קרייג חוזר לגלם את דמותו של בונד, ועמו מככבים מתייה אמלריק, אולגה קורילנקו וג'ודי דנץ' בין היתר.
תקציר העלילה
הסרט מתחיל בדיוק לאחר אירועי קודמו כאשר ג'יימס בונד (דניאל קרייג) נוסע מאגם גארדה לסיינה, איטליה עם מר ווייט (ג'ספר כריסטנסן) החטוף בתא המטען של הרכב וחומק בדרך ממכוניות הרודפות אחריו. בונד ו-M (ג'ודי דנץ') חוקרים את ווייט, ומגלים כי הוא חלק מארגון בשם קוונטום, ארגון צללים בעל קשרים בכל מקום בעולם. שומר הראש של M, קרייג מיטשל, מתגלה כסוכן כפול ועוזר לווייט לחמוק. בונד רודף אחרי מיטשל ברחבי סיינה והורג אותו בסופו של דבר. חיפוש בדירתו של מיטשל מגלה שטרות מסומנים החושפים קשר להאיטי. בונד מוצא את איש הקשר של מיטשל, אדמונד סלייט, והורג אותו לאחר קרב פנים-מול-פנים אכזרי. בהמשך הוא לומד כי סלייט נשלח לחסל את קמי מונטז (אולגה קורילנקו) על ידי שותפהּ, דומיניק גרין (מתייה אמלריק), יו"ר ארגון "גרין פלאנט". בונד עוקב אחרי קמי שעה שהיא נפגשת עם גרין. הוא מגלה שגרין משתף פעולה עם גנרל מדראנו (אשר רצח את משפחתה של קמי), מתוך כוונה לחולל הפיכה בבוליביה. בתמורה לעזרתו של מדראנו, גרין מבקש חלק גדול ממדבר שומם בבוליביה.
גרין בוגד שוב בקמי ומוסר אותה לגנרל. בונד מציל את חייה של קמי, למרות שזו מסרבת להנצל. בונד משאירה בהאיטי, שם מעקב על הטלפון של אחיו של גרין, ועוקב אחרי השניים לשדה תעופה פרטי. גרין טס לברגנץ, אוסטריה, ובזמן הטיסה נפגש עם סוכני ה-CIA, פליקס לייטר (ג'פרי רייט) וגרג בים (דייוויד הארבור). ממשלת ארצות הברית מבטיחה לתמוך בגרין, אם תקבל שליטה על הנפט בבוליביה. אנשי ארגון קוונטום, כולל את גרין ומר ווייט, נפגשים בחשאי בזמן האופרה "טוסקה" של ג'אקומו פוצ'יני בחוף האוסטרי של ימת קונסטנץ. חברי הארגון דנים בפרויקט סודי בשם "טיירה", בעוד בונד מאזין לשיחה. הוא מאלצם לעזוב את הפגישה החשאית ומצליח לצלם כמה מאנשי הארגון ולשלוח למִפקדת MI6 את התמונות. בונד עוזב את המקום ופוגש את גרין ואנשיו. קרב יריות מתפתח ביניהם, שבסופו בונד תופס את שומר ראשו של יועץ ראש ממשלת בריטניה, שגם הוא חבר בארגון הסודי, ומשליכו מהגג. אנשיו של גרין יורים בשומר הראש למוות. M מניחה שבונד חיסל אותו ומורה לבטל את הדרכון ואת כרטיסי האשראי שלו.
בונד נוסע לאיטליה, כדי לגייס לעזרתו את בן בריתו רנה מאת'יס (ג'אנקרלו ג'אניני). מאת'יס זכה להגנה מידי MI6, לאחר שהארגון חשד בו שהוא חפרפרת עבור קוונטום. מאתיס מסכים לשתף פעולה עם בונד, והשניים נוסעים ללה פאס, בוליביה. את השניים פוגשת בשדה התעופה הסוכנת פילדס (ג'מה ארטרטון), שמטרתה להחזיר מיד את בונד ללונדון. בונד מפתה אותה והם מקיימים יחסי מין. באותו לילה, בונד מגיע למסיבה אשר גרין מקיים עבור "גרין פלאנט". קמי חוזרת, וגרין מנסה להרוג אותה שוב אך היא ניצלת בשנית על ידי בונד והשניים עוזבים יחד. בדרך הם נעצרים על ידי משטרת בוליביה, וכאשר השוטרים מבקשים מבונד לפתוח את התא אחורי של מכוניתו, מתגלה שם מאת'יס כשהוא חבול ומוכה עד זוב דם. בונד נאבק בשוטרים, ובמהלך קרב היריות מאת'יס נורה בגבו מכדור שנועד לפגוע בבונד. בזמן שמאת'יס גוסס, הוא מבקש מבונד לסלוח לו, לסלוח לווספר לינד, ומעל הכל לסלוח לעצמו.
ביום המחרת בונד וקמי יוצאים לסקור את השטח שגרין מתכנן לקנות מממשלת בוליביה. הם טסים מעל המדבר במטוס תובלה DC-3 דקוטה, אך מתרסקים לתוך מערה לאחר קרב אווירי עם מטוס קרב ומסוק. בונד מגלה על עברה הטראומטי של קמי. מסתבר שהגנרל הרג ואנס את כל משפחתה של קמי. מתברר להם שפרויקט טיירה לא עוסק בנפט, אלא במים טריים, אשר ארגון קוונטום גונב לעצמו. השניים חוזרים ללה פאס, שם בונד פוגש את M, אשר עדיין חושדת בו. בונד גם מגלה שקוונטום הטביעו את פילדס בנפט ורצחו אותה. M משעה את בונד, אך הוא מצליח לברוח כמעט מיידית. לאחר הפגישה, בונד חוזר ל-M ואומר לה שהוא עוד לא סיים את החקירה שלו.
בונד מגיע לקאזאן, רוסיה. שם הוא עוצר את חברהּ לשעבר של וספר, יוּסף קבירה, חבר בארגון קוונטום אשר מפתה נשים רמות דרג. קבירה מנסה לעשות אותו דבר לסוכנת קנדית, אך בונד מספר לה על גורלה של וספר, ואומר לה להזהיר את הסוכנות שלה מחפרפרות. הוא משאיר את יוסף בחיים. בונד פוגש את M, אשר מופתעת מכך שהוא לא הרג את קבירה. היא מספרת לו שלייטר קודם בדרגה, לאחר שחשף את הקנוניה של שותפו ושל גרין. גרין עצמו נמצא במדבר, לאחר שנורה בראשו פעמיים ובקיבתו נמצא שמן מנועים. M מחזירה את בונד לסוכנות, בונד עונה לה שמעולם לא עזב. הוא משליך את השרשרת שניתנה לווספר על ידי קבירה על השלג וחותם את הפרשייה.
לפני הקרדיטים מופיע סיקוונס הירייה המפורסם שהופיע עד קזינו רויאל בתחילת כל סרט בסדרה.
הפקה וצילום
דמותה של קמיל נכתבה כדמות נשית המקבילה לבונד ואשר אינה רק מושא אהבתו, כמו יתר נערות בונד. האגיס מיקם את נקודת השיא של הסרט בהרי האלפים, אולם פורסטר התעניין יותר במיקום שימחיש את קיומם של ארבעת היסודות: ארץ, מים, אוויר ואש. הוא בחר במדבר לצורך סצנת הסיום מתוך כוונה לתאר את רגשותיו המאובנים של בונד. פורסטר הוסיף מחווה לסרט גולדפינגר בסצנת מותה של פילדס, כאשר טען שנפט החליף את הזהב כמחצב היקר ביותר.
שם הסרט נלקח מאוסף הסיפורים הקצרים של איאן פלמינג, "לעינייך בלבד". לאחר מכן, השם "קוונטום" ניתן לארגון הסודי שהוצג לראשונה ב"קזינו רויאל".
לאחר ששביתת התסריטאים הסתיימה, הושכר התסריטאי ג'ושוע זטומר על מנת ללטש את התסריט הסופי.
צוות צילום ראשון החל את הצילומים ב-16 באוגוסט 2007 בפאליו של סיינה. אתרי צילומים נוספים כללו את מדריד, באחה קליפורניה (לצילום המרדף האווירי), אגם גארדה, ובעיירות מלצ'זינה, לימונה וטלמונה אשר באיטליה. צוות שני החל לצלם ב-3 בינואר 2008 באתרים כאולפני פיינווד, בסיס חיל האוויר בפנמה סיטי, בניין האופרה בברגנץ אוסטריה (סצנה שדרשה 1,500 ניצבים), צ'ילה ובמדבר אטקמה. הצילומים הסתיימו ב-21 ביוני 2008.
עיצוב
מעצב התפאורות פיטר למונט, שהיה חבר צוות ב-18 סרטי בונד קודמים, פרש לאחר קזינו רויאל. במקומו נבחר דניס גזנר, שעבד בעבר על הסרטים "הדרך לפרדישן" ו"מצפן הזהב". דניאל קרייג ציין, כי עיצוביו של גזנר יקבלו השראה מעיצוביו של קן אדם, מעצב התפאורות בסרטי בונד המוקדמים. לפי המפיק מייקל ג. וילסון, עיצוביו של גזנר הם "מבט פוסטמודרניסטי על המודרניזם". פורסטר הוסיף ואמר כי הוא נהנה לראות את התוצאות בשילוב עם סגנון צילומו, מה שיצר מראה ייחודי.
עיצוב החליפות של בונד, בשונה מסרטי בונד של שנות ה-90, נועד לתת לבונד מראה מחויט יותר, המשרה אווירת שנות השישים.
אקדחו של בונד, בשונה מ"קזינו רויאל", הוא וולטר פי.פי. קיי, כדי להמשיך עם ציר הזמן המקורי של הסדרה.
תקציב והכנסות
הסרט, שנעשה בתקציב של 230 מיליון דולר, זכה להכנסות של 4.9 מיליון פאונד (8 מיליון דולר) בהקרנת הבכורה שלו. בסוף השבוע הראשון להקרנתו סכום הכנסותיו הגיעו ל-15.5 מיליון פאונד (25 מיליון דולר), ובכך עבר את הארי פוטר וגביע האש. בצרפת נוספו להכנסות כ-10.6 מיליון פאונד, ובכך נשבר שיא ההכנסות לכל סדרת סרטי בונד. נכון לאוגוסט 2009 זכה הסרט להכנסות של מעל 586 מיליון דולר ברחבי העולם.
ביקורות
אתר האינטרנט Rotten Tomatoes נתן לסרט ציון 64% לפי שקלול של 245 ביקורות (158 מהן "טריות" ו-87 "רקובות"), בציינו כי הסרט הוא "אלים וחסר נשימה, שמעביר רגשות מחממות לב יחד עם פעולה קצבית, אינו טוב כמו קודמו קזינו רויאל, אך עדיין כניסה מרשימה לזיכיון של בונד". הסרט קיבל ביקורות חיוביות, בעיקר על גילומו של קרייג את בונד ועל סצינות הפעולה. אולם, נמתחה ביקורת על המראה המחוספס והרציני של הסרט, שעסק בנקמה והיה נטול הומור לחלוטין. קים ניומן ממגזין "אמפייר" נתן לסרט ציון 4/5, באומרו כי "הסרט לא גדול יותר וטוב יותר מקזינו רויאל, ואולי זהו צעד נבון, משום שעדיין יש תחושה בסוף הסרט שבונד עוד לא החל.". ביקורת ממגזין הגארדיאן מציינת כי "קרייג הפך את התפקיד של סוכן-שהפך-למחסל לשלו, בכך שמנסה לאחות את שברי ליבו ולהדחיק את זעמו בקור רוח... האלגנטיות שאותה הפגין קרייג בקאזינו רויאל הופחתה לטובת אקשן בלתי פוסק."
מי שהיה נשוי שלוש נשים
מי שהיה נשוי (ל)שלוש נשים הוא משפט הפתיחה של משנה בסדר נשים,, העוסקת בחלוקת רכוש בין מספר נשים. המשנה דנה בדוגמה של חלוקת עזבונו של אדם בין שלוש אלמנותיו, אולם מציינת שאותו הכלל תקף גם למקרים כגון פירוק שותפות. במשנה מוצג אופן החלוקה בשלושה מקרים שבהם העיזבון אינו גדול דיו כדי לכסות את הסכום שהובטח בכתובה לכל אחת מהנשים. התלמוד ובעקבותיו פרשני המשנה התקשו למצוא את הכלל המנחה שעל פיו נקבעו מקרים אלו, ונזקקו להוסיף תנאים לדיני המשנה, כך שהמשנה נותרה ללא פירוש פשוט. בשנת 1985 הציעו ישראל אומן ומיכאל משלר פתרון אפשרי לבעיה, שמבוסס על הכללת שיטת החלוקה שמתוארת במשנת שניים אוחזין, הפותחת את מסכת בבא מציעא. הפתרון הוא יוצא דופן בכך שהוא התגלה באמצעות הפעלת כלים מתורת המשחקים המודרנית (תחום מומחיותם של אומן ומשלר), על טקסט מן המשנה.
תיאור המשנה
המשנה אינה מתייחסת לסדר קדימויות כלשהו שעשוי להתקיים בין הנשים (למשל, כזה שנקבע על פי הסדר שבו נישאו לנפטר), ועל כן החלוקה שמוצגת בה מתבססת אך ורק על גודל הכתובה של כל אחת מהנשים. שוויו של ה"מנה" הוא מאה דינרי כסף, ושוויו של דינר זהב הוא 25 דינרי כסף. סיכום של המשנה מופיע בטבלה הבאה, המציגה את חלקה של כל אישה בהתאם לסכום שבכתובּתה ולגודל העיזבון:
העיקרון הכללי שמנחה את החלוקה אינו ברור. כאשר גודל העיזבון הוא 100 דינרים, מתבצעת חלוקה שווה – כל אחת מהנשים מקבלת אותו הסכום מהעיזבון. כאשר גודל העיזבון הוא 300, מתבצעת לכאורה החלוקה על פי כלל אחר – כל אישה מקבלת סכום השקול לגודלה היחסי של כתובתה. במקרה שבו גודל העיזבון הוא 200, לא ברור אם יש כלל פשוט שיסביר את החלוקה המתקבלת, שבה מקבלות שתי הנשים בעלות הכתובה הגבוהה יותר סכום זהה, הגדול מזה של בעלת הכתובה הקטנה יותר.
ההסבר בתלמוד ובפרשניו
התלמוד הבבלי מתקשה בהסברה של המשנה, ומעמיד אותה כמתקיימת במקרים חריגים בלבד. השיטה הבסיסית לחלוקה היא פריסת השעבודים לפי הזכויות. על המאה הראשונה יש שעבוד לבעלות שלוש הכתובות, על המאה השניה יש שעבוד לבעלות הכתובה בת ה-200 והכתובה בת ה-300, ועל המאה השלישית יש שעבוד לבעלת הכתובה בת ה-300 בלבד. כל חלק מתחלק באופן שווה בין כל הנשים שמשעבדות אותו.
ניתן להמחיש את צורת החלוקה לפי עיקרון זה בטבלה הבאה:
צורת חלוקה זו אינה תואמת את הנאמר במשנה ולכן חכמי התלמוד העמידו שתי אוקימתות לדין האמור במשנה. שיטתו של האמורא שמואל היא שהדין אמור רק במקרים שבהם בעלת אחת הכתובות מוותרת לשנייה על הסכום שזו תובעת. רב יעקב מנהר פקוד מביא בשמו של רבינא את הדעה שהמשנה עוסקת במקרה שבו האלמנות חילקו נכסים שנפלו לפניהן בשני זמנים שונים ("בשתי תפיסות"), כך שהדיון אינו נערך בבת אחת, אלא כל פעם על סכום אחר. בסופו של הדיון מובאת ברייתא בה נאמר שדין המשנה אינו מוסכם, ודעתו של רבי יהודה הנשיא (המכונה בה 'רבי'), היא שיש לערוך חלוקה שווה בשווה:.
לעומת זאת, רס"ג כתב, בהתייחסו לניסיון אחר להסביר את המשנה שלא לפי העמדת התלמוד, שההלכה אומנם נפסקת לפי התלמוד, אך אין מניעה לפרש את המשנה בניגוד אליו.
שתי שיטות הראשונים בהסבר שיטת רבי
השיטה שנתקבלה להלכה היא שיטת רבי, ובהבנתה יש שתי פרשנויות. הפרשנות של הרי"ף ושל הרמב"ם השולחן ערוך ועוד היא שהחלוקה נעשית באופן שווה מבחינה מספרית, עד למצב בו אחת הנשים מקבלת את מלא כתובתה. ניתן להמחיש זאת בטבלה הבאה: לעומת זאת, יש הסוברים שבאופן זה "מידת הדין לוקה", כיון שבעלת הכתובה הקטנה יותר אינה מפסידה באחוזים זהים להפסד של בעת הכתובה המרובה. לכן, לשיטת רבנו חננאל החלוקה נעשית לפי אחוזים, מצרפים את כלל הכתובות לסכום, משווים לסכום שנשאר בעיזבון, והאחוזים שניתן לגבות ממנו ניתנים לבעלות הכתובות. ניתן להמחיש את שיטת החלוקה הזו בטבלה הבאה:
שיטתם של אומן ומשלר
ישראל אומן החל לעסוק במשנה לאחר שבנו הביא אותה לתשומת לבו, בעת דיון שניהלו השניים על מאמר שעסק במספר בעיות תלמודיות אחרות. אומן יחד עם מיכאל משלר, ניסה לפתור את הבעיה באמצעות כלים מתורת המשחקים, שלא היו זמינים למפרשי התלמוד וסייעו לשפוך אור חדש על הבעיה. התברר כי החלוקה שמוצגת במשנה תואמת את אחת משיטות הפתרון שבהן עוסקת תורת המשחקים השיתופיים – שיטה המבוססת על מושג הנקרא "גרעינון של משחק". אף שהמושג מורכב למדי ולא סביר שהיה מוכר בכלליותו לתנאים, ניתוח התכונות שלו סייע במציאת העיקרון שלדעתם הנחה את המשנה.
בשנת 1985 פרסמו אומן ומשלר מאמר בכתב העת Journal of Economic Theory ובו הציגו את הבעיה והציעו לה פתרון, אשר מתבסס על שיטת החלוקה המוצגת במשנת "שניים אוחזין" שבמסכת בבא מציעא.
במשנה זו נאמר:
כאן מוצג מקרה פשוט יותר, שניתן לראותו כעוסק בחלוקת רכוש בין שני טוענים. כלל החלוקה במקרה זה הוא של חלוקה שווה של הסכום השנוי במחלוקת: האדם שטוען לבעלות על מחצית מהטלית מסכים כי המחצית השנייה שייכת לאדם השני, ולכן הסכום השנוי במחלוקת במקרה זה הוא רק מחצית הטלית. מחצית זו מחולקת שווה בשווה בין שני הטוענים – וכך האחד נותר עם רבע טלית, והשני עם שלושת רבעי טלית.
אומן ומשלר שמו לב לכך שהחלוקה המוצעת במשנה עבור שלוש הנשים מקיימת את התכונה הבאה: לכל זוג אלמנות מתקיימת חלוקה על פי כלל "שניים אוחזין", כאשר מחלקים ביניהן את הסכום שנותר לאחר שהאלמנה השלישית קיבלה את חלקה. בניסוח חלופי: הסכום שמקבלת כל אשה מתאים לכך שהסכום הנשאר מתחלק בין השתיים הנותרות על פי כלל "שניים אוחזין".
למשל, במקרה שבו גודל העיזבון הוא 200 דינרים, אם נותנים לאלמנה השלישית את הסכום שהובטח לה בחלוקה בהתאם למשנה (75) נותרים עם סכום של 125 לחלק בין שתי הנותרות. מכיוון שהאישה הראשונה תובעת סכום של 100 והשנייה סכום של 200, ישנם 25 דינרים שאינם שנויים במחלוקת (האישה הראשונה מסכימה שהם שייכים לאישה השנייה) ולכן על פי שיטת "שניים אוחזין", 100 הדינרים השנויים במחלוקת יתחלקו שווה בשווה בין שתי הנשים. לכן הראשונה תקבל 50 והשנייה תקבל בסך הכול 75 – בדיוק כפי שמוצג בטבלה.
בדומה, אם נותנים לאלמנה הראשונה את הסכום שהובטח לה בחלוקה בהתאם למשנה – 50 דינרים – נותרים עם סכום של 150 לחלק בין שתי הנותרות. במקרה זה כל הסכום שנוי במחלוקת (כי האחת דורשת 200 והשנייה 300) ולכן כולו יתחלק שווה בשווה, ושוב תתקבל אותה החלוקה שכבר כתובה בטבלה. לא קשה לראות כי תכונה זו מתקיימת לכל זוג אפשרי מתוך הטבלה.
המחשת שיטת החלוקה והוכחת תכונותיה
ניתן להמחיש בצורה ויזואלית את שיטת החלוקה, כמו גם להוכיח את תכונותיה, באמצעות חוק הכלים השלובים.
לכל אישה יש כלי משלה, אשר הקיבולת שלו שקולה לגודל הכתובה של האישה. הכלים כוללים שני חלקים (עליון ותחתון) שווים בגודלם המחוברים ביניהם בצינורית דקה בעלת קיבולת זניחה. הכלים של כל הנשים הם בעלי גובה ורוחב שווים ונבדלים בגובה הצינורית הדקה (ראו איור). הכלים מחוברים זה לזה בתחתיתם בצינורית דקה בעלת קיבולת זניחה, כך שנוזל המוכנס אליהם יתחלק לפי עקרון הכלים השלובים. כמות הנוזל שמוכנס לכלים שקול לגודל העיזבון וגובהו יהיה שווה בכל הכלים. הנוזל יתחלק בהתאם לכלל של המשנה, כך שכל אישה תקבל בדיוק את המגיע לה.
נדון קודם במקרה בו ישנן שתי נשים בלבד, מכיוון שבעזרתו ניתן להוכיח את המקרה הכללי. נפריד בין שלושה מקרים אפשריים:
מקרה א'
במקרה א', העיזבון קטן יותר מכל אחת מהכתובות של הנשים. באיור הדבר מתבטא בכך שגובה פני הנוזל לא מגיע אף למחצית הכלי הקטן יותר, ועל כן הוא מתחלק באופן שווה בין הכלים, בהתאם לכלל שנגזר ממשנת "שניים אוחזין" עבור המקרה שבו כל הסכום שנוי במחלוקת.
החלוקה השווה של הנוזל בין הכלים נפסקת כאשר מתמלא חלקו התחתון של הכלי הקטן, ונותר עוד נוזל לחלוקה. זה קורה כאשר הכמות הכוללת של הנוזל גדול מהקיבול של הכלי הקטן כולו – כלומר, כאשר גודל העיזבון גדול מהכתובה הקטנה יותר.
מקרה ב'
במקרה ב', העיזבון גדול מהכתובה של האישה הראשונה, אך קטן מהכתובה של האישה השנייה. כאן ניתן להבחין בשני מצבים שונים בכלים השלובים:
בכל המקרים הללו העיקרון דומה: כל הנוזל שמתווסף בשלב זה מתווסף רק לכלי הגדול יותר (שכן בכלי הקטן יותר הדבר היחיד שמתמלא הוא הצינורית, שאנו מניחים שמכילה כמות זניחה של נוזל).
הדבר מתאים לחלוקה שאמורה להתקיים בשלב זה: העיזבון גדול מהכתובה של האישה הראשונה, והיא אינה מתייחסת לסכום הנוסף כאל סכום שנוי במחלוקת, ולעומת זאת האישה השנייה תובעת גם אותו, ולכן כולו הולך אל האישה השנייה.
מקרה ג'
המקרה השלישי הוא המורכב מבין השלושה. כאן העיזבון הכולל גדול הן מהדרישה של האישה הראשונה והן מהדרישה של האישה השנייה (אך עדיין אינו גדול מספיק כדי לכסות את הדרישות של שתי הנשים גם יחד). בתור דוגמה ניתן להתבונן במצב בו שתי הכתובות הן בסך 100 ו-150, ואילו העיזבון הוא בגודל 200. במקרה זה האישה הראשונה (הקו האדום באיור) דורשת 100 זוזים בלבד ולכן היא מוותרת לרעותה על ה-100 הנותרים, והשנייה (הקו הכחול באיור) לוקחת 150 בלבד ולכן מוותרת לרעותה על ה-50 הנותרים. לכן נותרו 50 זוזים בלבד השנויים במחלוקת (באיור: שטח החפיפה בין שתי הדרישות), שמחולקים שווה בשווה (והחלוקה המתקבלת היא 75 לראשונה, 125 לשנייה).
בדוגמה ניתן לראות כי ההפרש בין הכתובות הוא גם ההפרש בין החלוקה שבוצעה. זוהי תכונה כללית המאפיינת את מקרה ג': הסכום עליו מוותרת האישה השנייה לרעותה הוא ההפרש בין הכתובות של שתיהן, ואילו שאר הסכום (השנוי במחלוקת) מתחלק ביניהן שווה בשווה. כלומר, גודל ההפרש בין מנת החלוקה שתקבל האישה הראשונה ומנה שתקבל האישה השנייה שווה בגודלו לסכום שעליו ויתרה האישה השנייה.
קל לראות כי תכונה כללית זו – ההפרש בין הכתובות הוא ההפרש בין המנות – מתקיימת גם עבור הכלים: ההפרש בין כמות הנוזלים שבשני הכלים הוא בדיוק ההפרש המקורי בנפח שלהם, שבא לידי ביטוי בחלק האמצעי של הכלים (שבו יש צינורית בלבד עבור הכלי הקטן יותר, אך חלק מכלי הקיבול עבור הכלי הגדול יותר). הסיבה לכך היא שהחלק העליון של שני הכלים זהה ברוחבו, ולכן מרגע שחלק זה התחיל להתמלא בשני הכלים, כל תוספת נוזל תתחלק שווה בשווה בין שניהם.
החלוקה במקרה הכללי
הכללה של הבעיה, שבה יש קבוצה מגודל כלשהו של נשים שלכל אחת כתובה משל עצמה, אינה שונה בבסיסה מהמקרה הפרטי של שתי נשים.
כדי להיווכח כי החלוקה שנוצרת על ידי הכלים היא אכן "תואמת שניים אוחזין", די לראות כי אם בוחנים כל זוג כלים בנפרד ומנתקים אותו מהיתר, שני הכלים מתאימים לאחד משלושת המקרים שתוארו למעלה, ולכן מצייתים לכלל "שניים אוחזין". יתר על כן, ברור כי החלוקה שמושרית על ידי הכלים היא החלוקה היחידה שמקיימת את התכונה הזו – בכל חלוקה אחרת גובה פני הנוזל לא יהיה אחיד לכל הכלים, וכשנבחן זוג כלים שבו פני הנוזל אינם באותו הגובה נקבל שבזוג כלים זה החלוקה אינה על פי "שניים אוחזין".
תיאור פורמלי של שיטת החלוקה
אף שההמחשה באמצעות חוק הכלים השלובים שהוצגה קודם מסייעת רבות להבנת הפתרון, היא אינה מאפשרת ישירות את ביצוע החישוב שמוצא, בהינתן אוסף כתובות וגודל עיזבון, את החלוקה המבוקשת. להלן אלגוריתם שעושה זאת:
האלגוריתם מפריד בין שני מקרים – במקרה הראשון, העיזבון קטן יותר ממחצית סכום כל הכתובות, ובשני הוא גדול יותר. במקרה הראשון מתחילים ממצב בו "הכלים ריקים" – אף אישה לא קיבלה דבר. בכל סיבוב של האלגוריתם, מחולק זוז נוסף מהעיזבון שווה בשווה בין כל הנשים, עד אשר חולק לכל אחת מהנשים סכום השווה למחצית הכתובה של האישה בעלת הכתובה הקטנה ביותר (כלומר, החצי התחתון של הכלי שלה התמלא). לאחר מכן ממשיכים את החלוקה שווה בשווה בין שאר הנשים עד אשר מחולק להן סכום השווה למחצית הכתובה השנייה בקוטנה, ואז מוציאים גם אותה מהחלוקה, וכן הלאה.
הטיפול במקרה השני דומה, אלא שבמקרה זה מתחילים ממצב בו "הכלים מלאים" – כל הנשים קיבלו את כל כתובתן, ומתחילים לחסר מהן שווה בשווה, כאשר מפסיקים לחסר מאישה שהגיעה למחצית כתובתה.
ההתנגדות לשיטת אומן
בקובץ 'בית אהרון וישראל' פורסמו בשנת תשס"ז (2007) שני מאמרים, מאת הרבנים שלום מרדכי סגל ונתן פרלמן, המתנגדים לשיטת אומן בהסבר המשנה. עיקר טענותיהם:
תשובותיו של אומן לטענות אלו
אומן התייחס לטענות נגדו בקובץ 'המעיין' שנת תש"ע (2010).
לינקין פארק
לינקין פארק (אנגלית: Linkin Park) היא להקת רוק מקליפורניה שבארצות הברית. הלהקה נוסדה בשנת 1996 ובמשך השנים הוציאה שבעה אלבומי אולפן אשר הקנו לה הכרה כלל-עולמית: Hybrid Theory ו-Meteora מהשנים 2000 ו-2003 בהם התמקדה הלהקה בעיקר בסגנונות הנו-מטאל והראפ מטאל; Minutes To Midnight, A Thousand Suns ו-Living Things מהשנים 2007, 2010 ו-2012 בהן התנסתה הלהקה בסגנונות רוק אלטרנטיבי ופופ רוק; בשנת 2014 הוציאה לאור הלהקה את אלבום האולפן The Hunting Party, שהחזיר מעט אלמנטים של מטאל אלטרנטיבי ; באלבום האחרון של הלהקה, One More Light מ-2017, התנסתה הלהקה בסגנון האלקטרופופ, והתרחקה מאוד מסגנון המטאל שאפיין את אלבומיה המוקדמים.
נכון ליולי 2007 הלהקה מכרה מעל 50 מיליון עותקים בארצות הברית בלבד לפי ה-RIAA, והלהקה מדורגת במקום ה-22 ברשימת המכירות לאמנים. ביולי 2012, תוך פחות משבועיים ליציאת אלבומה החמישי, הפכה הלהקה לראשונה שהגיעה למקום הראשון במצעד המכירות של בילבורד 200 עם יותר מאלבום אחד כאשר עשתה זאת עם כל חמשת אלבומי האולפן שהוציאה לאור. בנוסף, מחזיקה הלהקה בשני פרסי גראמי.
ב-20 ביולי 2017 שם קץ לחייו סולן הלהקה, צ'סטר בנינגטון, בתלייה.
1996–1999: השנים המוקדמות
הלהקה התחילה את דרכה בשנת 1996 בחדר שינה - הסטודיו של מייק שינודה, שביחד עם בראד דלסון הקליטו את השירים הראשונים של הלהקה. השניים למדו יחד בתיכון, שם הם פגשו את המתופף של הלהקה, רוב בורדון. החברים הבאים להצטרך ללהקה הם הדי ג'יי של הלהקה, ג'ו האן, הסולן הראשון של הלהקה, מארק וואייקפילד, אותו הם הכירו דרך חבר טוב של שינודה, ומאוחר יותר הצטרף ללהקה הבסיסט דייב פארל, שהיה ידוע בכינויו "פיניקס". בשלב זה נקראה הלהקה "Xero" שערכה הקלטות ניסיון שבסופן יצאו כתקליט - גם הוא בשם "Xero", עם זאת, אף חברת תקליטים לא הסכימה להחתים אותם על חוזה הקלטות. וואייקפילד עזב את הלהקה ב-1998 מסיבות אישיות והפך למנהל הלהקה "Taproot", ובזמן זה עזב גם פיניקס כדי להצטרף למסע הופעות עם להקתו הקודמת. לאור עזיבתו של וואייקפילד החלו בלהקה בחיפושים אחר סולן חדש, ולאחר זמן מה של חיפושים הגיעו בשנת 1999 אל צ'סטר בנינגטון, סולנה לשעבר של להקת "Grey Daze". "כשהייתי בן שנתיים, הייתי רץ בבית ושר שירים - יש לי הקלטות שבהן אני עושה את זה... מיד כשלמדתי לדבר התחלתי להגיד לכולם שכשאהיה גדול אהיה זמר", סיפר בנינגטון.
2000–2002: פריצת הלהקה ו-Hybrid Theory
לאחר שחברת התקליטים האחים וורנר חתמה עמם חוזה בשנת 1999, החלה הלהקה את הקלטת אלבום האולפן הראשון שלה "Hybrid Theory", האלבום יצא לאור לקראת סוף שנת 2000. האלבום הופק על ידי דון גילמור, מפיק מפורסם ומוערך מאוד, שהתפרסם בעיקר עם הפקותיו ללהקת Pearl Jam. בנוסף, מעט לאחר יציאת האלבום חזר אליה הבאסיסט המקורי של הלהקה, פיניקס.
האלבום גרף הצלחות הכתובות בדפי ההיסטוריה: אלבום הבכורה הנמכר ביותר בעולם, כאשר עד סוף העשור נמכרו כ-24 מיליון עותקים בעולם. האלבום הוכתר בארצות הברית כאלבום הנמכר ביותר בשנה הראשונה להשקתו, ובנוסף גם לאלבום הנמכר ביותר של שנות ה-2000. האלבום קיבל 10 פלטינות בארצות הברית על מכירת 10 מיליוני עותקים ממנו, וזכה למעמד הנדיר של אלבום יהלום.
הסינגל הראשון שיצא מהאלבום היה "One Step Closer". השיר זכה להצלחה רבה. השיר הוכנס לפסקול הסרט "דרקולה 2000".
על אף הצלחת הסינגל הראשון, פרצה הלהקה לתודעה הבינלאומית רק לאחר שחרורם של הסינגלים הבאים: "Crawling", שזכה בטקס פרסי גראמי לשנת 2001 כשיר ההארד - רוק הטוב ביותר, "Papercut" שהצליח מאוד במצעדי הרוק, והלהיט "In the End", שזכה להצלחה רבה מאוד במצעדים והכרה בינלאומית כאשר הוא ממותג עד היום כשיר המפורסם ביותר של הלהקה. השיר "Points of Authority" זכה להצלחה גם כן, אף כי לא יצא כסינגל (אולם גרסת רמיקס של שיר זה יצאה כסינגל מתוך האלבום "Reanimation").
לינקין פארק לקחה חלק בסבב ההופעות המוכר "אוזפסט", שהיו שותפים בו גם מרלין מנסון, Slipknot,Crazy Town, Papa Roach, Korn ו-Disturbed.
בשנת 2002 פתחה הלהקה גם בסבב הופעות משלה תחת השם "Projekt Revolution", שהיו שותפים בו סייפרס היל, Adema,DJ Z-Trip, אקסזיביט, Mudvayne ו-Blindside. סבב ההופעות נפתח מחדש בכל שנה עם אירוחם של אומנים אחרים, עד להפסקתו בשנת 2008.
נחל כסלון
נַחַל כְּסָלוֹן הוא אחד הנחלים הגדולים בהרי יהודה. מקורותיו נמצאים באזור גבעת הרדאר והיישוב הר אדר, ומשם הוא יורד בתלילות דרומה וחוצה את כביש ירושלים-תל אביב באזור הכפר אבו גוש. מיד אחרי שעוזב הנחל את הכביש נובעים בנחל ארבעה מעיינות שיוצרים קטע זורם לאורך חצי קילומטר - עין חמד. מכאן זורם הנחל מערבה, בפיתולים, בדרכו לשפלה. בעמקו בנויים הכפרים עין נקובא ועין ראפה. על מדרונות עמק הנחל התחתון התלולים נטוע יער הקדושים - פרויקט בו ניטעו 6 מיליון עצים לזכר קורבנות השואה. מיד אחרי יציאתו לשפלה פונה הנחל לדרום מערב ונשפך אל נחל שורק הגדול באזור בית שמש. הנחל אכזב לכל ארכו.
לינקין פארק
2000–2002: פריצת הלהקה ו-Hybrid Theory
עוד בשנת 2002 לינקין פארק הוציאו את אלבום הרמיקס הראשון שלהם שכלל גרסאות מחודשות ורמיקסים של השירים שהופיעו באלבום "Hybrid Theory". הרבה אמנים מז'אנר ההיפ הופ והרוק נרתמו לאלבום זה. הסינגל היחידי והשיר הבולט ביותר באלבום הוא Pts.Of.Athrty שהוא הרמיקס של השיר "Points Of Autorithy" שבמקור השיר לא היה סינגל.
Meteora :2002–2004
לאחר ההכרזה על יציאת האלבום בדצמבר 2002, הוציאה הלהקה ב-25 במרץ 2003 את אלבום הסטודיו השני שלה "Meteora", שהגיע למקום הראשון במצעד הסינגלים בארצות הברית ובבריטניה, ולמקום השני באוסטרליה. האלבום הופק על ידי דון גילמור וחברת וורנר ברד'רס ונמכר בכ-12 מיליון עותקים ברחבי העולם.
הסינגל הראשון שיצא מהאלבום הוא "Somewhere I Belong", שזכה להצלחה במצעדים, הלהיט "Faint" יצא לאחר מכן, ו-"Numb" יצא מאוחר יותר והיה השיר המצליח ביותר ב-2003 במצעדי הרוק ובכלל, "From the Inside" שיצא לאחר מכן, "Lying From You" והלהיט "Breaking the Habit" יצאו וזכו להצלחה במצעדים. "Meteora" הוא האלבום המצליח ביותר בהיסטוריית המצעד "Modern Rock Tracks" של בילבורד.
באותה שנה היא שילבה פעולה עם הלהקות לימפ ביזקיט, מטאליקה וקורן בMTV icon, ויצאה לסיבוב הופעות נוסף בשם Summer Sanitarium Tour 2003.
בשנת 2004 יצאה הלהקה לסיבוב הופעות נוסף של האלבום "Meteora", יחד עם הלהקות P.O.D.,Hoobastank,Story of The Year.
ב-18 בנובמבר 2003 לינקין פארק הוציאו DVD בשם "Live In Texas".
2004–2006: פרויקטים צדדיים
עבודות איסוף החומרים להקלטת אלבום חדש נדחו בשנים אלו, משום שחברי הלהקה החליטו לקחת הפסקה על מנת להתרכז בפרויקטים צדדיים ובסיבובי ההופעות שלהם ברחבי העולם. בשנים אלו בלטה במיוחד החלטתה של הלהקה לנצל את כוחה והשפעתה על ידי לקיחת חלק בפעולות בעלי גוון חברתי. בין היתר, הופיעה הלהקה במופעי צדקה כמו במופע Live-8, תרמה כספים רבים לעמותות נפגעי אסונות הטבע (ההוריקנים "קתרינה" ו"צ'ארלי", ואסון הצונמי ב-2004) וגם הקימה קרן רווחה בשם "Music for Relief".
ב-30 בנובמבר 2004 הוציאה הלהקה את אלבום הרמיקס השני שלהם "Collision Course", שהוקלט יחד עם ג'יי-זי. האלבום מכיל גרסאות משולבות ("מאשאפ") של שירים של לינקין פארק יחד עם שירים של ג'יי-זי.
להיטים מאותו אלבום: "Numb\Encore" שזכה להצלחה בינלאומית רבה במצעדי הראפ וההיפ הופ, והרמיקס "Dirt off Your Shoulder/Lying from You".
מייק שינודה החל בפיתוח קריירת סולו תחת השם "Fort Minor" והוציא לקראת סוף 2005 אלבום בשם "The Rising Tied" שהצליח מאוד בזירת ההיפ הופ ובכל המצעדים.
בשנת 2005 החל גם צ'סטר בנינגטון בעבודות על פרויקט צד משלו שנקרא "Dead By Sunrise", יחד עם להקת "Julien-K". צ'סטר אסף עבור הפרויקט שירים שכתב, אך לדעתו לא התאימו לסגנון של לינקין פארק משום שהיו בעלי אופי אפל יותר. אף על פי שהחלה כבר ב-2005, נדחתה הקלטתו של האלבום "Out of Ashes" עד לשנת 2008, כאשר האלבום ראה אור לבסוף רק בשנת 2009.
ב-2006 הופיעה הלהקה ביפן, שם הופיע שיר חדש בשם "Qwerty". השיר הופיע באלבום שיצא למעריצי הלהקה, "Linkin Park Underground V6.0", אך לא נכלל באלבומה הבא של הלהקה.
2006–2008: Minutes to Midnight
בריאיון ל-MTV אמר בנינגטון שהאלבום החדש "יהיה אלבום מאוד אפל, אבל שמח ומקפיץ מצד שני. נמנענו מלשלב בו הרבה מאפיינים שלנו מהאלבומים הקודמים, אך כל מי שיאזין לו ידע שזה אלבום של לינקין פארק". "Minutes to Midnight" יצא ב-14 במאי 2007 באירופה, ויום אחר כך בארצות הברית.
הסינגל ראשון שיצא מהאלבום הוא השיר "What I've Done" שצורף לפס-הקול של הסרט רובוטריקים וזכה למקום ראשון ברוב מצעדי הרוק, הסינגל השני שיצא מהאלבום הוא הלהיט "Bleed It Out", הסינגל השלישי שיצא מהאלבום הוא "Shadow of the Day" שגרף הצלחה רבה במצעדים, הסינגל רביעי שיצא מהאלבום הוא "Given Up" והסינגל החמישי והאחרון שיצא מהאלבום ב-14 ביוני 2008 הוא "Leave Out All The Rest".
בשנת 2008 לינקין פארק שיתפה פעולה יחד עם הראפר Busta Rhymes והוציאו סינגל בשם "We Made It" על מנת לקדם את סבב ההופעות "Projekt Revolution" של אותה שנה. תקרית לא שגרתית נרשמה כאשר הראפר באסטה ריימס החליט לפרוש במהלך סבב ההופעות, דבר שגרר גל שמועות שעיקרו ריב בינו לבין מייק שינודה.
ב-29 ביוני 2008 ארגנה הלהקה מופע ענק בעיר מילטון קינס שבאנגליה שכללה את שירי האלבום השלישי "Minutes To Midnight", לצד להיטיה של הלהקה מכל הזמנים.
2009–2011: A Thousand Suns
במהלך שנת 2009 עבדה הלהקה על שיר מיוחד לסרט "רובוטריקים 2: הנקמה", ובחודש מאי 2009 יצא עם הפצת הסרט הסינגל "New Divide" שזכה להצלחה גדול רבה מהצפוי ופופולריות רבה
בסוף 2008 הכריזה הלהקה על אלבום חדש שיהווה אלבום קונספט, וצפוי לצאת בסביבות יוני 2009, אך יציאת האלבום נדחתה לסוף 2010 - זאת כדי לתת לצ'סטר זמן להשלים את האלבום הראשון של פרויקט הצד שלו "Dead By Sunrise" שיצא בסוף 2009.
הלהקה, בשיתוף חברת התקליטים, הוציאה משחק וידאו בשם "8-Bit Rebellion!" המשלב משחק ביחד עם דברים הקשורים ללהקה כמו שירים, מקומות, כלי מוזיקה, ציורים של הלהקה עצמה ובסוף המשחק מסתתר שיר חדש בשם "Blackbirds".
בין ה-9 ל-25 ביולי 2010 ערכה הלהקה את התחרות "Linkin Park, Featuring You". בתחרות זו, מעריצי הלהקה נתבקשו להוריד קטעים מהסינגל הראשון מהאלבום, בהם הופרדו קול כלי הנגינה וקולו של הזמר, כדי ליצור מהם רמיקס או לכתוב מילים משלהם לשיר. הזוכה בתחרות היה NoBraiN, שקיבל בהפתעה רבה את שיחת הטלפון מאבי הלהקה מייק שינודה, לשיר הזוכה מוקדשת רצועה באלבום.
ב-2 באוגוסט 2010, כשבוע לאחר התחרות, חשפה הלהקה את הסינגל הראשון של האלבום, "The Catalyst".
האלבום זכה להצלחה גדולה, לראשונה הלהקה הפיקה אלבום קונספט שעסק ברובו בתחמושת גרעינית. הקו הפוליטי המשיך את האלבום הקודם "Minutes to Midnight", כאשר הלהקה עשתה שינויים לא מעטים בסגנון המוזיקלי שלה, השתמשה יותר במוזיקה אלקטרונית ובפחות גיטרות והליריקה באלבום הייתה יותר בוגרת ושונה. באלבום ניתן לשמוע מספר נאומים היסטוריים שנתנו השראה לחברי הלהקה לכתיבת האלבום כאשר הראשון מביניהם שפותח את האלבום הוא של הפיזיקאי היהודי רוברט אופנהיימר (אבי פצצת האטום).
הסינגל הרביעי שיצא מהאלבום הוא "Iridescent". זוהי הפעם השלישית ברציפות שהלהקה תורמת שיר לפס-קול של סרט נוסף בסדרת הרובוטריקים, אשר בשבילו ערך שינודה גרסה מחודשת וקצרה יותר של השיר.
ב-15 בנובמבר 2010, לאחר זכייה שנייה ברציפות בפרס "Best Live Act" של תחרות פרסי המוזיקה של ערוץ MTV, הלהקה הודיעה רשמית כי היא מתכוונת להגיע לישראל אחרי ניסיון בן 10 שנים של הקהל הישראלי להביא את הלהקה לארץ מאז צאת אלבום הבכורה. הלהקה הופיעה בפארק הירקון מול כ-20,000 איש.
2011–2013: Living Things
ביוני 2011 חשף צ'סטר כי הלהקה עובדת כבר כחודשיים על אלבום חדש שלטענתו יגרור לתגובות רבות ומנוגדות אחת לשניה. בריאיון שערך חודש מאוחר יותר עם כתב ה"רולינג סטון", צ'סטר צוטט באומרו שהלהקה שמה לה למטרה להוציא אלבום חדש בכל 18 חודשים, כך שהוא יהיה מופתע אם האלבום החדש לא יצא לאור בשנת 2012.
באתר האינטרנט הרשמי של הלהקה הוצג קוד אותו ניסו המעריצים לפענח וגם הצליחו בכך - הביטוי שנתקבל לאחר פענוח הקוד הוא Living Things, מה שאושר על ידי מייק בהודעה בבלוג שלו בתאריך ה-15 באפריל 2012 כשמו של האלבום החדש. מייק סיפר בהודעה שהלהקה בחרה בשם זה משום שהאלבום מדבר יותר על אנשים ושהוא יותר אישי מאלבומיה הקודמים של הלהקה, ובאותה הזדמנות הודיע גם על תאריך שחרורו המיועד של האלבום - 26 ביוני 2012.
הסינגל הראשון מתוך האלבום יצא ב-16 באפריל 2012 ונקרא "Burn It Down". באותם ימים בהם מעריצי הלהקה ניסו ואף הצליחו לפתור את התצרף, עלה משחק לאתר הרשמי של הלהקה. כאשר מסיימים את המשחק, מקבלים פרומו של השיר. באותו היום החלה גם מכירתו המוקדמת של האלבום דרך האתר. בתאריך ה-24 במאי 2012 יצא לאור הקליפ של הסינגל "Burn It Down". עוד באותו היום נחשף שיר חדש מהאלבום בתחנת הרדיו הבריטית BBC 1, ושמו "Lies Greed Misery". האלבום עצמו הגיע ישר למקום הראשון במצעד המכירות של בילבורד 200 בארצות הברית, בריטניה ועוד מדינות כולל. פורסם כי הסינגל הבא אחריו היה אחד השירים היותר בולטים באלבום "Lost In the Echo"
2013–2016: Recharged ו-The Hunting Party
ב-8 באוגוסט 2013 הופיעה הלהקה ביפן והוציאה שיר חדש בשם "A Light That Never Comes" עם התקליטן סטיב איוקי ואמרה שיהיה חלק מאלבום רמיקס לכמה שירים מתוך האלבום "Living things" שייצא לקראת סוף 2013. השיר היה הפסקול של משחק שהלהקה פרסמה בעמוד הפייסבוק שלה, שנקרא "LP Recharge" ויצא לאור ב-13 בספטמבר 2013. על מנת לשמוע את השיר החדש היה צריך לסיים את כל המשחק. ב-16 בספטמבר של אותה שנה העלתה הלהקה את השיר החדש לערוץ היוטיוב שלהם. ב-29 באוקטובר הוציאה הלהקה לאור את האלבום שכלל את "A Light That Never Comes" ורמיקסים לכל השירים של האלבום "Living Things", מלבד "In My Remains" ו-"Tinfoil".
ב-3 במרץ 2014 העלתה הלהקה לערוץ היוטיוב שלה חלק משיר עליו עבדו, שטרם נחשף שמו. ב-8 במרץ 2014 הוציאה הלהקה את השיר המלא - "Guilty All The Same", שיצא בשיתוף עם הראפר ראקים. ב-5 במאי של אותה שנה הוציאה הלהקה, דרך ערוץ היוטיוב שלהם, קליפ ומילים לשיר חדש בשם "Until It's Gone". השיר זכה לביקורות נלהבות. עוד לפני כן, ב-27 באפריל, שחררו לינקין פארק את שמו של אלבומם החדש ורשימת השירים דרך אתרם, ועמוד ה-Google+ שלהם.
האלבום יצא ב-17 ביוני 2014. כל האלבום הודלף, למעט "Until it's gone" ו-"Guilty all the same".
2017–2019: One More Light ומותו של צ'סטר בנינגטון
לינקין פארק החלה לעבוד על חומר חדש לאלבום האולפן השביעי בנובמבר 2015. צ'סטר בנינגטון העיר על כיוון האלבום באומרו: "יש לנו הרבה חומר נהדר שאני מקווה לאתגר את מעריצינו, כמו גם אנחנו מעוררים את עצמו", בחודש פברואר 2017, לינקין פארק פרסמה סרטוני קידום מכירות בחשבונות הרשת החברתית שלהם, גם בערוץ של שינודה הוזכר שהלהקה נמצאת בתהליך הפקת האלבום חדש. בראד דלסון פירט: "עשינו כל כך הרבה רשומות ואנחנו יודעים בבירור איך לעשות תקליט, ואנחנו בהחלט לא לוקחים את הדרך הקלה הפעם".
הסינגל הראשון מהאלבום החדש התגלה מיד לאחר הפרסום - "Heavy" הכולל את הלווי של זמרת הפופ קיארה. הסינגל יצא להורדה ב-16 בפברואר. כפי שעשו בעבר, שלחו לינקין פארק מסרים מקוונים באינטרנט ביחס לאלבום החדש. כיסוי האלבום התגלה באמצעות פאזלים דיגיטליים על פני מדיה חברתית; השער כולל שישה ילדים משחקים באוקיינוס. לבסוף האלבום השביעי של הלהקה, "One More Light" יצא ב-19 במאי 2017.
את השיר "One More light", על שם האלבום, הקדישה הלהקה לחברו של צ'סטר בנינגטון, כריס קורנל, שהתאבד ב-17 במאי 2017, יומיים לפני יציאת האלבום.
ב-20 ביולי 2017 שם קץ לחייו סולן הלהקה צ'סטר בנינגטון בביתו שבקליפורניה. באופן סמלי בחר לעשות זאת ביום הולדתו של חברו הטוב ביותר כריס קורנל, סולן להקת סאונדגארדן, שהתאבד גם הוא כחודשיים לפני כן. שינודה אישר את מותו של בנינגטון בחשבון הטוויטר שלו כשעתיים לאחר מכן, "אנחנו מזועזעים ולבנו שבור, אבל זה נכון, פרסומים נוספים יתקבלו בהמשך". כמה שעות לפני כן פרסמה הלהקה קליפ לשיר "Talking to myself" בערוץ היוטיוב שלהם.
עקב המקרה, יום לאחר מותו של בנינגטון ביטלה הלהקה את סבב ההופעות שהיה בעיצומו בצפון אמריקה. בבוקר של ה-24 ביולי, פרסמה הלהקה הצהרה רשמית באתר האינטרנט שלהם כמחווה לבנינגטון ועמוד זיכרון. ב-28 ביולי הכריז שינודה כי תרומות למוסד הצדקה של "מוזיקה למען הקלה" יופנו לקרן "One More Light", שהוקמה לזיכרון בנינגטון.
ב-22 באוגוסט, הודיעה הלהקה על כוונתה להקים אירוע ציבורי בלוס אנג'לס כדי לכבד את בנינגטון. הלהקה הודתה למעריצים על תמיכתם, וציינה כי "חמשתנו כה אסירי תודה על כל התמיכה של הסובבים והמעריצים, עכשיו השלב שלנו להתחזק ולבנות את העתיד של לינקין פארק".
2020–הווה: Hybrid Theory (Super Deluxe)
ב-28 באפריל 2020, הבסיסט דייב פארל חשף שהלהקה עובדת על מוזיקה חדשה. ב-13 באוגוסט, הוציאה הלהקה את הסינגל "She Couldn't".
ב-9 באוקטובר הלהקה שחררה מהדורה מיוחדת לציון עשרים שנה ל "Hybrid Theory" אשר מכילה 12 רצועות שלא הוצאו בעבר.
בפברואר 2023, הלהקה התחילה משחק אינטראקטיבי באתר האינטרנט שלה, תוך קריצה לציון 20 שנה לאלבום Meteora. ב-10 בפברואר הם שחררו דמו בשם "Lost", אשר אמור להיות הסינגל המוביל מההוצאה המחודשת הקרובה של האלבום, שייצא ב-7 באפריל.
חברי הלהקה
חברים נוכחיים
חברים לשעבר
פרסים ומועמדויות
לאור הצלחתה זכתה הלהקה בפרסים רבים. להלן רשימת פרסים נבחרים של הלהקה.
פרסי גראמי
פרסי המוזיקה של אמריקה
פרסי המוזיקה של MTV אירופה
פרסי הווידאו של MTV
העולם
הָעוֹלָם הוא שם לתיאור הציוויליזציה האנושית, וספציפית — ההתנסויות, המצב וההיסטוריה של בני האדם על פני כדור הארץ. בהקשר פילוסופי המילה עולם יכולה להתייחס גם ליקום, למציאות או לנצח. סופרים מסוימים, כדוגמת קרל סגן, השתמשו במילה כדי לתאר גופים שמימיים כמו כדור הארץ.
אטימולוגיה
המילה עוֹלָם מקבילה ל"עלמ", באוגריתית, מואבית וכנענית ולמילים עָלְמָא ועָלַם בארמית. יש הסוברים כי מקורה של המילה הוא באכדית, מהמילה ullu, זמן רחוק, ואילו אחרים סוברים כי מקורה מ"עלמ", נסתר. באנגלית מקור המילה הוא באנגלית עתיקה, והוא הלחם אשר משמעו הוא "עידן האדם". משמעות זו קיימת בשפות גרמאניות אחרות כגון נורדית עתיקה. בלטינית המילה המקבילה היא mundus, שמשמעה הוא "נקי" או "אלגנטי", בדומה לקוסמוס ביוונית, כדי לשקף את רעיון בריאת העולם, ויצירת סדר מתוך הכאוס.
יהדות
המילה מופיעה בתנ"ך ובמשנה במשמעות של נצח, למשל ב:"...וּשְׁמַרְתֶּם אֶת-הַיּוֹם הַזֶּה, לְדֹרֹתֵיכֶם--חֻקַּת עוֹלָם", במשמעות של יקום, למשל ב:"אֶת-הַכֹּל עָשָׂה, יָפֶה בְעִתּוֹ; גַּם אֶת-הָעֹלָם, נָתַן בְּלִבָּם..." ובמשמעות של כלל בני האדם, למשל בפתיחת מסכת אבות, פרק א משנה ב:"...עַל שְׁלשָׁה דְבָרִים הָעוֹלָם עוֹמֵד, עַל הַתּוֹרָה וְעַל הָעֲבוֹדָה וְעַל גְּמִילוּת חֲסָדִים". בנוסף, לפי היהדות המילה עולם, היא מלשון העלם, שאלוהים נעלם ממנו, אך למעשה נמצא ומתגלות הנהגותיו דרך הטבע, גימטריא של אלהים.
היסטוריה
ההיסטוריה של העולם או היסטורית האנושות היא תולדות בני האדם על פני כדור הארץ, מהופעתו הראשונה של ההומו סאפיינס (האדם הנבון) ועד ימינו. ההיסטוריה האנושית מחולקת לתקופות ולעידנים על פי המהפכות, התגליות וההמצאות ומתארת את האבולוציה האנושית.
להיסטוריה האנושית יש תיעוד עד לעשרות אלפי שנים אחורה, התקופה שלפני המצאת הכתב נקראת פרהיסטוריה, ואילו זו שלאחריו נקראת העת העתיקה. נפילתה בשנת 476 של הקיסרות הרומית המערבית מסמלת את סוף העת העתיקה ותחילת ימי הביניים באירופה. גילוי אמריקה על ידי כריסטופר קולומבוס ב-1492 הוביל לתחילת הקולוניאליזם האירופאי באמריקה, ולנפילת האימפריות של האינקה והאצטקים. הגעתו של וסקו דה גאמה להודו בשנת 1498 בשליחות פורטוגל, בהפלגה דרך נתיב הכף, חנך עידן חדש שבו התקיימו תהליכים האופייניים למשק גלובלי, והתאפשרו חילופי סחורות, בכמות ובמגוון שלא היו כדוגמתם עד לאותם ימים, בין שווקים ביבשות שונות.
באמצע המאה ה-15, המצאתו של הדפוס המודרני בידי יוהאן גוטנברג, הוביל למהפכת הדפוס, ובכך הסתיימו ימי הביניים ואחריהם החלה תקופת הרנסאנס - התעוררות מחודשת של רעיונות, והתפתחויות במדע, בפילוסופיה ובאמנות. תקופה זו התאפיינה גם במאה ה-18, צבירת הידע והטכנולוגיה, במיוחד באירופה, הגיעה למסה קריטית, שהציתה והובילה למהפכה התעשייתית, ולהאצה בשיעור ההתפתחות האנושית. מלחמת העצמאות של ארצות הברית, המהפכה הצרפתית ואביב העמים הביאו לשינויים ביחס שבין השלטון לעם, ללאומיות ולזכויות האדם.
אוכלוסייה
אוכלוסיית העולם היא המספר הכולל של בני האדם על פני כדור הארץ בכל זמן נתון. נכון לינואר 2020, נאמדה אוכלוסיית העולם בכ-7.8 מיליארד בני אדם. אוכלוסיית העולם עלתה בהתמדה מתום המוות השחור במאה ה-14. שיעור גידול האוכלוסייה הגבוה ביותר היה כ-1.8% בשנות ה-50 של המאה ה-20. לפי הערכות שונות, אוכלוסיית העולם צפויה לגדול עד אמצע המאה ה-21. בעוד שכמות הלידות התייצבה בשנים האחרונות ועומדת על כ-134 מיליון לשנה, כמות המיתות עומדת על כ-57 מיליון בשנה.
חלק ניכר מאוכלוסיית העולם מתרכזת במזרח סין ובתת-היבשת ההודית. בכל אחד מאזורים אלו יש למעלה ממיליארד בני אדם. ריכוזים משמעותיים נוספים יש בדלתא של הנילוס, באי ג'אווה, ובמגלופוליס של צפון מזרח ארצות הברית, חגורת טוקאידו באי הונשו ובבננה הכחולה במערב אירופה.
ממשל עולמי
ממשלה עולמית הוא הרעיון של סמכות פוליטית אחת עבור כלל האנושות. שורש רעיון זה עתיק, ועל מבטאיו נמנים דנטה אליגיירי בחיבורו מונרכיה שהתפרסם ב-1329 ועמנואל קנט בחיבורו השלום הנצחי משנת 1795. הרעיון התבטא גם ביצירות מדע בדיוני רבות כגון הספרים לוחמי החלל של רוברט היינליין, עולם חדש מופלא של אלדוס האקסלי, דמות הדברים שיבואו של הרברט ג'ורג' ולס, והזיכיון האמריקני מסע בין כוכבים. מאמיני דתות שונות, כגון הבהאיים ודת האואומוטו, רואים בהגשמת ממשלה עולמית את אחד הביטויים של האחדות האנושית, ומציעים שהיא תתנהל באמצעות שפה בינלאומית מוסכמת.
צעדים בכיוון ממשל כזה היו הקמת חבר הלאומים ואחריו האומות המאוחדות, ברית נאט"ו שממנה התפתח השוק האירופי המשותף וממנו התפתח האיחוד האירופי וכן התאגדויות של מדינות אפריקה ואמריקה הלטינית.
בשנת 1945 לאחר מלחמת העולם השנייה נוסד ארגון האו"ם כדי להחליף את חבר הלאומים.
קומגאל מק דומאנגארט
קומגאל מק דומאנגארט (בגאלית סקוטית: Comgall mac Domangairt) היה מלך דאל ריאטה בראשית המאה השישית. קומגאל היה בנו של דומנגארט רטי, ונכדו של פרגוס מור - מלכי דאל ריאטה שקדמו לו.
על פי "דברי ימי אלסטר" נפטר דומנגאל בשנת 538 או 542 או 545. על פי "דברי ימי טיגרנאך" נפטר דומנגאל בשנת 537.
קומגאל נחשב לאב המיתולוגי של קנל קומגייל (שבט קומגייל).
על פי ה"סנכוס פר נ'אלבאן" היה לקומגאל בן אחד - קונאל, אשר מלך בדאל ריאטה לאחר מותו יורשו של קומגאל. הסנכוס מציין כי לקונאל היו שבעה בנים (שמות של שישה מהם מוזכרים).
קאנה (צמח)
קאנה הוא סוג במערכה בעלי פרחים. זהו סוג יחיד במשפחה Cannaceae, ובו 19 מינים.
הקאנה הוא פרח טרופי, בעל עלווה בשרנית וגדולה ופריחה משמעותית ועזה בצבעים רבים. למרות היותו ממקור טרופי מינים שונים הסתגלו היטב למקומות שונים בעולם. גם בישראל הקאנה פורחת הודות ללחות הגבוהה. הפריחה נמשכת חודשים ארוכים, ובעיקר מסוף האביב ועד הסתיו. גובה הצמח הממוצע הוא כ-70 ס"מ, ומבנהו עשבוני. בעולם סוגים שונים של קאנות בצבעים מגוונים, החל מוורוד, צהוב, אדום כתום וכו' כאשר צמח הקאנה מתייבש בסוף, הוא מותיר אחריו שקים שמכילים זרעים שחורים בעל מעטפת קשה. לא די בזריעה בלבד כדי להרבותם, מומלץ לשייף מעט עד ליצירת "חור" קטן במעטפת שיאפשר כניסתם מים לזרע, ולשתול. הקאנה אוהבת הרבה מים ושמש.
מפלגת הנוער הגדולה של יפן
מפלגת הנוער הגדולה של יפן (ביפנית: 大日本青年党) הייתה תנועת נוער, שפעלה להטמיע את הלאומנות היפנית לבני נוער באימפריה היפנית. התנועה לקחה השראה מהנוער ההיטלראי, תנועת הנוער בגרמניה הנאצית, בעלת בריתה של האימפריה היפנית בימי מלחמת העולם השנייה. התנועה פעלה מ-1937, אך פורקה ב-1945 עם כניעת האימפריה היפנית בסופה של המלחמה.
היסטוריה
באוקטובר 1937 הקים הלוטננט קולונל ופעיל הימין הלאמוני, קינגורו האשימוטו וזאת מספר חודשים לאחר פרישתו הכפויה שבאה בעקבות מערובתו בניסיון ההפיכה הצבאית שאירע בפברואר 1936.
האשימוטו עיצב את הארגון במודל שהיה דומה להנוער ההיטלראי שפעל בגרמניה הנאצית. העצרת הראשונה של התנועה נערכה במקדש מייג'י, שבמרכז הבירה טוקיו ולקחו בה חלק כ-600 פעילים.
המטרה המוצהרת של המפלגה הייתה ללמד צעירים יפנים כישורי הישרדות בסיסיים, עזרה ראשונה, כישורי חיים, שיעורי תרבות, מסורות ואימוני נשק בסיסיים. עם זאת, כוונתו העיקרית של האשימוטו הייתה ליצור מערך צעירים אידיאליסטים שיתמכו בסיעת הדרך הקיסרית ובדוקטרינות הלאומיות והמיליטריסטיות שלה.
במהלך העצרת השלישית של התנועה, שנערכה בנובמבר 1939 בטוקיו ואף כללה כ-2,000 חרים הביע האשימוטו את תמיכתו בההסכם המשולש שנחתם בין גרמניה הנאצית, איטליה הפשיסטית והאימפריה היפנית. בעצרת הוא הציב את מטרתו שעד סוף 1940 יהיו חברים בתנועה כ-100,000 בני נוער.
חרף מגמת הגדילה של התנועה בעקבות הגיוס הצבאי המוגבר שהחל עם פרוץ מלחמת סין–יפן השנייה ולאחר מכן גם במערכה באסיה ובאוקיינוס השקט מרבית בני הגיל שהיו בתנועה גויסו לצבא היפני. אף על פי שהיא בעצמה אינה חלק ממפלגה פוליטית, מפלגת הנוער הגדולה של יפן הייתה תחת אחריות הארגון הפשיסטי "טאיסיי יוקוסאנקאי" שהוקם על ידי ראש ממשלת יפן, פומימרו קונואה באוקטובר 1940.
אאוד וילקן
אאוד וילקן (בדנית: Aud Wilken; נולדה בשנת 1965) היא זמרת גרמנייה-דנית. ייצגה את דנמרק באירוויזיון 1995.
ביוגרפיה
וילקן נולדה במזרח ברלין לאם גרמנייה ואב דני, ב-1974 עברה עם משפחתה לדנמרק.
ב-1988 יצא אלבומה כזמרת בשיתוף עם להקת הפוסט-פאנק "The Overlords".
היא ייצגה את דנמרק באירוויזיון 1995 עם השיר "Fra Mols til Skagen" שנחשב לשיר בלתי רגיל והיא הייתה במקום החמישי.
ב-1996 שרה בפסקול של סרט הפשע הדני "Pusher" עם מאדס מיקלסן.
ב-1999 יצא אלבום הסולו הראשון שלה בשם "Diamond In the Rough".
ב-2007 עברה להתגורר באמריקה שם היא עוסקת בעיקר בכתיבת שירים.
ב-2009 הוציאה את הסינגל "Knowing That It's There".
קרב קאטר ברה
קרב קאטר ברה הוא קרב אשר התרחש בבלגיה ב-16 ביוני 1815, בין הצבא הצרפתי לצבא הבריטי ובעלי בריתו במסגרת הקואליציה האנטי-צרפתית השביעית. חשיבות הקרב היא בסמיכות לקרב המכריע ליד ווטרלו והניסיון הצרפתי להפריד בין הצבא הבריטי לצבא הפרוסי, שהובס באותו יום בקרב ליני. למרות הניצחונות הצרפתיים, הם לא הצליחו להפריד בין הצבאות והמטרה האסטרטגית לא הושגה. הצבאות התאחדו בקרב ווטרלו והביסו את הצבא הצרפתי.
התוצאות
אחרי ההפסד של הכוחות הפרוסים תחת הנהגתו של פילדמרשל בליכר, אולץ הדוכס מוולינגטון לסגת אחורה לאזור וטרלו, בו תכנן את הקרב המכריע יחד עם הכוחות הפרוסים שנסוגו. לנפוליאון לא הייתה ברירה אלא להמשיך צפונה אחרי הצבאות המאוחדים ולהילחם על שדה הקרב שבחר הדוכס מוולינגטון בווטרלו.
אולף השני, מלך נורווגיה
אולף השני האראלדסון (בנורווגית: Olav II Haraldsson, נודע מאוחר יותר כאולף הקדוש, בנורווגית: Olav den hellige; 995 – 29 ביולי 1030) היה מלך נורווגיה מ-1015 ועד 1028. לאחר מותו ניתן לו התואר "המלך הנצחי של נורווגיה" (בלטינית: Rex Perpetuus Norvegiae) והוא הוקדש בטרונדהיים על ידי הבישוף גרימקל, שנה אחת לאחר מותו בקרב סטיקלסטאד ב-29 ביולי 1030. שרידי גופתו נשמרו בקדושה בקתדרלת נידארוס, שנבנתה על אתר קבורתו.